open-index/open-wikipedia-markdown huggingface dataset:
জেলিনা-বার্লো রহমান

**জেলিনা বার্লো রহমান** () (জন্ম: ৪ জানুয়ারি ১৯৮০) হচ্ছেন একজন বাংলাদেশী বংশোদ্ভূত ব্রিটিশ আইনজীবী। তিনি জে রহমান সলিটরস হিউম্যান রাইটস, অ্যাসালাইম, ফ্যামিলি এবং ইমিগ্রেশনের আইনজীবী ও পরামর্শক হিসেবে কাজ করেন।

## প্রারম্ভের জীবন
জেলিনা বার্লো রহমান বাংলাদেশে জন্মগ্রহণ করেন। যখন তার বয়স মাত্র ০৮ মাস তখন তিনি যুক্তরাজ্যে চলে যান। সেখানে লন্ডনের বার্নেটে বসবাস শুরু করেন। তিনি কুইন অ্যালিজাবেথ গার্লস স্কুলে পড়ালেখা করেন। ১৯৯৮ যখন তার বয়স ১৮ বছর তখন তিনি স্কটল্যান্ডের গ্লাসগোতে চলে যান।  সেখানে স্ট্রাটক্লিড বিশ্ববিদ্যালয় থেকে আইন বিষয়ে ডিগ্রী লাভ করেন। 

রহমানের বাবার যখন ১৫ বছর বয়স তখন তিনি যুক্তরাজ্যে এসেছিলেন এবং তিনি নিজের একটি হোটেল ব্যবসা শুরু করেন। এখন উইমব্লেন্ডনে তার একটি হোটেল রয়েছে।

১৭ বছর বয়সে ১৯৯৭ সালে তিনি কিডনি রোগে আক্রান্ত হয়ে পড়েন। ২০০৫ সালে ২৬ বছর বয়সে তার কিডনি নষ্ট হয়ে যায়। পরবর্তীতে ২০০৯ সালে ২৯ বছর বয়সে তিনি কিডনি পুনঃস্থাপন করেন। 

## কর্মজীবন
রহমান ২০০৮ সালে আইনজীবী হিসেবে যোগ্যতা অর্জন করার পর ২০০৯ সালে তিনি তার নিজ উদ্যোগে একটি আইনি প্রতিষ্ঠান খুলে বসেন। যার নাম দেন জে আর স্কলিটরস। তিনি তার ডাইলাসিস চিকিৎসা চলার মধ্য দিয়ে একাই এই প্রতিষ্ঠানটি চালিয়ে যান। ২০০৯ সালে বারক্লাইস ট্রেডিং প্লেস পুরস্কারের জন্য সেরা ১০০ ব্যবসা প্রতিষ্ঠানের মধ্য তার জে রহমান স্কলিটরস প্রতিষ্ঠানটি মনোনীত হয়। একই বছর স্কটল্যান্ডের আইনজীবী পুরস্কার লাভ করে।

## পুরস্কার
রহমান ২০০৫ সালে অ্যাসালাইম বিভাগে কাজ করার সময় স্কটল্যান্ডের "'ইমপাওয়ার স্কটল্যান্ড সোস্যায়াল ইকুয়ালিটি অ্যান্ড জাস্টিস"' পুরস্কার লাভ করেন।  তিনি স্কটল্যান্ডের ৩০ জন খ্যাতনামা আইনজীবীর নামের তালিকার মধ্যে একজন ছিলেন।  পেশাধারী ব্যবসায়ী হিসেবে তিনি ২০১৩ সালে "'স্কটিশ অ্যাশিয়ান বিজনেস"' পুরস্কার লাভ করেন।  ২০১৪ জানুয়ারিতে ব্রিটিশ  বাংলাদেশি বংশোদ্ভূত ১০০ সেরা ব্যক্তির তালিকায় তার নাম স্থান পায়। 

## ব্যক্তিগত জীবন
রহমান একজন মুসলিম তবে তিনি তার সহকারী আইনজীবী ইহুদি ধর্মালম্বী মেথেউ বার্লোকে বিয়ে করেন।

## তথ্যসূত্র

## বহিঃসংযোগ

* জে আর রহমান সলিসিটরস ওয়েবসাইট 

বিষয়শ্রেণী:বাংলাদেশী নারী আইনজীবী
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলাদেশী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:ব্রিটিশ মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ব্রিটিশ নারী ব্যবসায়ী
বিষয়শ্রেণী:যুক্তরাজ্যে বাংলাদেশী অভিবাসী
বিষয়শ্রেণী:স্ট্র্যাথক্লাইড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী ব্যবসায়ী
আফগানিস্তানের ফার্স্ট লেডি

**আফগানিস্তানের ফার্স্ট লেডি** আফগানিস্তানের রাষ্ট্রপতির স্ত্রীকে প্রদানকৃত উপাধি-স্বরূপ নাম। ২০১৪ সাল থেকে আফগানিস্তানের রাষ্ট্রপতি আশরাফ গণির স্ত্রী রুলা গণি বর্তমান ফার্স্ট লেডি।

## আফগানিস্তানের ফার্স্ট লেডি

## আরো দেখুন

* আফগানিস্তানের রাষ্ট্রপতিদের তালিকা
* আফগানিস্তানের রানীগণের তালিকা

## তথ্যসূত্র

## বহিঃসংযোগ

* "আফগানিস্তানের পরের প্রথম মহিলা, একজন খ্রিস্টান লেবানিজ-আমেরিকান?", *[[আল আরাবিয়া]]*
* "আফগানিস্তান প্রথম মহিলা রুলা ঘানি চূড়ান্ত পর্দায় চলে আসে", *[[বিবিসি নিউজ]]*
* আফগান নেতা আশরাফ গনি কি তার স্ত্রীকে লুকিয়ে রাখতে চাপ দেবেন?, *এনবিসি নিউজ*
* "নারী ও শিশুদের উপর ফোকাস করার জন্য আফগানিস্তানের নতুন প্রথম মহিলা", ডয়চে ভেলে বাংলা
* "আফগানিস্তানের প্রকৃত প্রথম মহিলা", *বিদেশী নীতি*

বিষয়শ্রেণী:আফগান রাজনীতিবিদ
বিষয়শ্রেণী:রাষ্ট্রপ্রধানদের পত্নীদের তালিকা
জুজানা স্তেভুলোভা

**জুজানা স্তেভুলোভা** হলেন ১৯৮৪ সালে জন্ম নেওয়া একজন স্লোভাকীয় আইনজীবী, প্রভাষক ও মানবাধিকার কর্মী, যিনি দেশটিতে শরণার্থী ও অভিবাসীদের অধিকার নিয়ে কাজ করে থাকেন। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। তিনি স্লোভাকিয়ার ত্রানভা বিশ্ববিদ্যালয়ে প্রভাষক হিসেবে কর্মরত আছেন। তিনি দেশটিতে আগত অভিবাসী ও শরণার্থীদের রাজনৈতিক আশ্রয় প্রদানের জন্য কাজ করে চলেছেন।

## জীবনী
জুজানা স্তেভুলোভা ১৯৮৪ সালে মধ্য ইউরোপের রাষ্ট্র স্লোভাকিয়ায় জন্মগ্রহণ করেন। তিনি দেশটির ত্রানভা বিশ্ববিদ্যালয়ে প্রভাষক হিসেবে কর্মরত আছেন। ত্রানভা বিশ্ববিদ্যালয় ১৬৩৫ সালে প্রতিষ্ঠিত হয়েছিল। তিনি স্লোভাকিয়ায় অভিবাসী ও শরণার্থীদের স্বার্থ সংশ্লিষ্ট অন্তর্ভুক্তিমূলক কর্মসূচি প্রণয়নে অবদান রেখেছেন।

স্লোভাকিয়ার এই মানবাধিকার কর্মী দেশটিতে আগত অভিবাসী ও শরণার্থীদের স্বার্থ সংশ্লিষ্ট বিভিন্ন মামলা লড়েছেন। এসব মামলায় বিজয়ী হবার মাধ্যমে স্লোভাকিয়ায়  আগত বহু অভিবাসী ও শরণার্থী দেশটিতে রাজনৈতিক আশ্রয় লাভ করেছিল। এসব শরণার্থী ও অভিবাসীরা পূর্বে দেশটিতে রাজনৈতিক আশ্রয়ের আবেদন করে প্রত্যাখ্যাত হয়েছিল।

## পুরস্কার
জুজানা স্তেভুলোভা তার কর্মকাণ্ডের স্বীকৃতিস্বরূপ ২০১৬ সালে আন্তর্জাতিক সাহসী নারী পুরস্কার লাভ করেন। তিনি প্রথম স্লোভাকীয় হিসেবে আন্তর্জাতিক সাহসী নারী পুরস্কার লাভ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:১৯৮৩-এ জন্ম
বিষয়শ্রেণী:২১শ শতাব্দীর নারী আইনজীবী
দোররানাই হাসান

**দোররানাই হাসান** (জন্ম: ৩১ জানুয়ারি ২০০০) একজন জার্মান-আফগান মহিলা ফুটবল খেলোয়াড় যিনি আফগানিস্তান মহিলা জাতীয় দলের জন্য এবং তার বর্তমান ক্লাব এফ সি হার্থা ০৩ জেলেডর্ফের হয়ে গোলরক্ষক হিসাবে খেলে থাকেন। হাসান এর বাবা ১৯৭২ সালে আফগানিস্তান থেকে জার্মানিতে পড়ালেখা  করার জন্য যান এবং বার্লিনে তিনি জন্মগ্রহণ করেছিলেন এবং সেখানেই বেড়ে উঠেন।

## পেশা
### ক্লাব ফুটবল
১০  সেপ্টেম্বর ২০১৬ তারিখে এফসি হার্থা ০৩ জেহেলেনডোর বি এর হয়ে তিনি  প্রথম ক্লাব ফুটবলে তার অভিষেক ঘঠে, তিনি ম্যাচটির পূর্ণ ৯০ মিনিট খেলেন।   তিনি ১৬/১৭ সাল থেকে এফসি হার্থা ০৩ জেহেলেনডোর বি এর হয়ে তিনটি মৌসুম খেলছেন এবং ১৮ টি ম্যাচে মোট ১৬২০ মিনিট খেলেন। ১৬/১৭ মৌসুমে তিনি ইলেভনআর মহিলা এলএল এবং ১৭/১৮ মৌসুমের জন্য মহিলা বার্লিন লীগে এবং বর্তমানে ১৮/১৯ মৌসুমে নিজ ক্লাবের জন্য খেলছেন।
### জাতীয় ফুটবল
দোররানাই হাসান সিলিগুরিতে অনুষ্ঠিক সাফ চ্যাম্পিয়নশিপে চ্যাম্পিয়ন ভারতের বিপক্ষে আফগানিস্তানের হয়ে আন্তর্জাতিক ফুটবল অঙ্গনে তার অভিষেক ঘটে এবং  ঐ ম্যাচ তারা ৫-১ গোল করে পরাজিত হন।  আফগান মহিলা ফুটবল খেলোয়াড়দের অন্যান্যদের মতোই, তালেবান হামলার কারণে তাকে আফগানিস্তানের বাইরে বসবাস করতে হয়েছে। আফগান মহিলা দলের ইতিহাস খুবই কম সময়ের, যার মধ্যে হাসান এই ছোট ইতিহাসের একটি অংশ। আফগান মহিলা দল ২০০৭ সালে গঠিত হয় এবং তাদের প্রথম সাফল্যটি পাকিস্তান লীগের বিজয়ী হিসেবে এবং ২০১২ সালে দক্ষিণ এশীয় কাপের সেমি-ফাইনালিস্ট হওয়ার গৌরব অর্জন করে। বর্তমানে বিশ্বের ১১৫টি দলের মধ্যে তাদের র‌্যাঙ্ক ১০৯।

## তথ্যসূত্র

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী ফুটবলার
বিষয়শ্রেণী:নারী ফুটবল গোলরক্ষক
মাহফুজা খানম

**মাহফুজা খানম** (১৪ এপ্রিল ১৯৪৬ – ১২ আগস্ট ২০২৫) ছিলেন একজন বাংলাদেশী অধ্যাপক, নারীনেত্রী, সমাজসেবী, মুক্তিযোদ্ধা ও ঢাকা বিশ্ববিদ্যালয়ের দ্বিতীয় নারী ভিপি। তিনি শিক্ষায় গুরুত্বপূর্ণ অবদানের জন্য ২০২১ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদক পদক লাভ করেন।

## প্রাথমিক জীবন ও শিক্ষা
মাহফুজা খানম ১৯৪৬ সালের ১৪ এপ্রিল কলকাতায় জন্মগ্রহণ করেন।

তিনি বাংলা বাজার গার্লস স্কুলে পড়েছেন। ১৯৬৬ সালে তিনি ঢাকা বিশ্ববিদ্যালয়ের পদার্থবিজ্ঞান বিভাগ থেকে স্নাতক লাভ করেন এবং ১৯৬৭ সালে একই বিভাগ থেকে স্নাতকোত্তর ডিগ্রি লাভ করেন। পরবর্তীতে ১৯৬৮ সালে লন্ডনের সাসেক্স বিশ্ববিদ্যালয়ে বৃত্তি পান। কিন্তু রাজনীতির সাথে জড়িত থাকার কারণে তৎকালীন পাকিস্তান সরকার তাঁকে পাসপোর্ট প্রদান করেনি।

## কর্মজীবন
তিনি শিক্ষকতাকেই পেশা হিসেবে বেছে নেন। তিনি ঢাকা বিশ্ববিদ্যালয়ের ১৯৬৬-৬৭ ডাকসু নির্বাচনে ভিপি হয়েছিলেন। বর্তমানে ঢাকা বিশ্ববিদ্যালয়ের সিনেটরের সদস্য হিসেবে আছেন। ২০০৯ সালে তিনি বাংলাদেশ এশিয়াটিক সোসাইটির সাধারণ সম্পাদক হিসেবে দায়িত্ব পালন করেন।

তিনি মাধ্যমিক ও উচ্চশিক্ষা অধিদপ্তরের মহাপরিচালক হিসেবে দায়িত্ব পালন করেছেন। তিনি শিশুসংগঠন খেলাঘর আসরের চেয়ারপার্সন হিসেবে দায়িত্ব পালন করেছেন। তিনি ঢাকার মানিকগঞ্জ সমিতি, পেশাজীবি নারী সমাজ এবং বিশ্ব শিক্ষক ফেডারেশনসহ বেশ কয়েকটি সংগঠনের সভাপতি। তিনি ইতিহাস একাডেমির নির্বাহী কমিটির সহ-সভাপতি। তিনি মনিকগঞ্জ সরকারি মহিলা কলেজের ১৫তম অধ্যক্ষ হিসেবেও দায়িত্ব পালন করেছেন।

## সমাজসেবামূলক কাজ
তিনি বিশেষ করে শিক্ষায় অবহেলিতদের পাশে আর্থিক সহায়তার হাত বাড়িয়ে দেন। বিশেষ করে নারীদের ক্ষেত্র। শিক্ষার আর্থিক তহবিলের জন্য বিভিন্ন শিক্ষাপ্রতিষ্ঠানে প্রায় ১৭টি শিক্ষা কল্যাণ ট্রাস্ট গঠন করেছেন। বর্তমানে জাতীয় শিশু কিশোর সংগঠন কেন্দ্রীয় খেলাঘর আসরের চেয়ারপার্সন হিসেবে শিশুদের অধিকার আদায়ে কাজ করছেন।

## পুরস্কার
মাহফুজা খানম ২০১২ সালে নারী শিক্ষা ও আর্থ-সামাজিক উন্নয়নের জন্য "বেগম রোকেয়া পদক" লাভ করেন। তিনি ২০১৩ সালের ২৬ আগস্ট ‘অনন্যা শীর্ষ দশ ২০১৩’ পুরস্কার ও সম্মাননা পান। এছাড়াও বাংলাদেশের স্যাটেলাইট টিভি চ্যানেল আর টিভি থেকে "জয়া আলোকিত নারী-২০১৭" পুরস্কার লাভ করেন। ২০২১ সালে শিক্ষা বিভাগে তিনি একুশে পদক লাভ করেন।

## ব্যক্তিগত জীবন
তিনি ৮ ফেব্রুয়ারি ১৯৬৯ সালে প্রখ্যাত আইনজীবী ও সাবেক আইনমন্ত্রী শফিক আহমেদকে বিয়ে করেন। তাদের ঘরে দুই পুত্র ও এক মেয়ে সন্তান জন্ম নেয়।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সক্রিয় নারী কর্মী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:২০২১-এ একুশে পদক বিজয়ী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশ এশিয়াটিক সোসাইটির সভাপতি
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:বেগম রোকেয়া পদক বিজয়ী
বিষয়শ্রেণী:একুশে পদক বিজয়ী
বিষয়শ্রেণী:কলকাতার ব্যক্তি
বিষয়শ্রেণী:ডাকসু ভিপি
হাইলাই আর্গান্দিওয়াল

**হাইলাই আর্গান্দিওয়াল** ( জন্ম ২২ এপ্রিল, ১৯৯৬) একজন আফগান মার্কিন পেশাদার ফুটবল খেলোয়াড়। তিনি আফগানিস্তান মহিলা জাতীয় ফুটবল দলের প্রতিনিধিত্ব করেন এবং ডিসেম্বর ২০১৮ সালে ইতালীয় ক্লাব সি এফ ফ্লোরেনটিয়ায় নাম লেখান।

## ক্লাব ক্যারিয়ার
আর্গান্দিওয়াল ডিসেম্বর ২০১৮ সালে ইতালিয়ী সেরিয়ে আ এর একটি ক্লাব সি এফ ফ্লোরেনটিয়ায় আসতে সম্মত হন।

## আন্তর্জাতিক ক্যারিয়ার
২০১০ সালে, উত্তর ক্যালিফোর্নিয়ার ১৪ বছর বয়সী হাই স্কুল শিক্ষার্থী হিসেবে, তিনি ২০১০ সাফ মহিলা চ্যাম্পিয়নশিপেআফগানিস্তান মহিলা জাতীয় ফুটবল দলের জন্য নির্বাচিত হন। টুর্নামেন্টে তার অভিজ্ঞতা তাকে আফগানিস্তানে নারীর অধিকারের প্রচারক হতে অনুপ্রাণিত হয়েছিল। ২০১২ সালে শ্রীলংকায় সাফ মহিলা চ্যাম্পিয়নশিপে তিনি জাতীয় দলের অধিনায়ক হিসেবে আফগানিস্তান মহিলা জাতীয় ফুটবল দলের নেতৃত্ব দেন।
## তথ্যসূত্র

## বহিঃসংযোগ
*
*Profile  at Santa Clara Broncos

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী ফুটবলার
বিষয়শ্রেণী:এমএসভি ডুসবুর্গের (নারী) খেলোয়াড়
বিষয়শ্রেণী:নারী ফুটবল মধ্যমাঠের খেলোয়াড়
বিষয়শ্রেণী:আফগান বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন নারী
দোলা সেন

**দোলা সেন** (জন্মঃ ২৬ মার্চ ১৯৬৭) একজন ভারতীয় রাজনীতিবিদ এবং শ্রমিক সংঘের নেতা। ২০১৪ সালে তিনি ইন্ডিয়া ন্যাশনাল তৃণমূল ট্রেড ইউনিয়ন কংগ্রেসের পশ্চিমবঙ্গ রাজ্যের প্রেসিডেন্ট হন। 

## প্রারম্ভিক জীবন
তিনি ১৯৬৭ সালের ২৬ শে মার্চ ভারতের কলকাতার রাজারহাটে জন্মগ্রহণ করেন। ১৯৯০ সালে  তিনি কলকাতা বিশ্ববিদ্যালয় থেকে গণিতে বিএসসি করেন।

## রাজনীতি
দোলা সেন ২০১৪ সালে ভারতের সাধারণ নির্বাচনে আসানসোল থেকে সর্বভারতীয় তৃণমূল কংগ্রেসের হয়ে অংশগ্রহণ করেন। তিনি ২০১৭ সালে পশ্চিমবঙ্গ থেকে রাজ্যসভায় নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:রাজ্যসভার নারী সদস্য
আফগানিস্তানের রানীগণের তালিকা

এটি আফগানিস্তানের রানীগণের একটি তালিকা। ১৯৭৩-১৯৯২ এবং ২০০১ সাল থেকে আফগানিস্তান কেবলমাত্র অন্তর্বর্তীভাবে প্রজাতন্ত্র ছিল - অন্য সময়ে বিভিন্ন রাজাদের শাসন ছিল।

## হুতাক সাম্রাজ্যের পত্নীগণ (১৭০৯-১৭৩৮)

### হুতাক সাম্রাজ্য

## দুররানী সাম্রাজ্যের পত্নীগণ (১৭৪৭-১৮২৩)

## আফগানিস্তানের আমিরাতের পত্নীগণ (১৮২৩-১৯২৬)

### আফগানিস্তানের আমিরাত

## আফগানিস্তান রাজ্যের পত্নীগণ (১৯২৬-১৯৭৩)

## আরো দেখুন

* আফগানিস্তানের ফার্স্ট লেডি
* আফগানিস্তানের রাষ্ট্রপতিদের তালিকা

## তথ্যসূত্র

## বহিঃসংযোগ

* Afghanwiki.com
শাদা আব্দুল রাজ্জাক আব্বৌসি

**শাদা আব্দুল রাজ্জাক আব্বৌসি** (আরবি:شذى عبد الرزاق عبوسي)  হলেন ইরাকের একজন মানবাধিকার ও নারী অধিকার কর্মী। ২০০৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## জীবনী
শাদা আব্দুল রাজ্জাক আব্বৌসি রাজনীতিতে যোগদানের পূর্বে স্কুলে জীববিজ্ঞান ও ইসলাম শিক্ষা বিষয়ে পাঠদান করতেন। ২০০৩ সালে ইরাক যুদ্ধের পূর্বে ইরাকি বাথ পার্টিতে যোগ দিতে অস্বীকৃতি জানালে ইরাকের যে কোন প্রদেশের যে কোন স্কুলে তার পাঠদানের উপর নিষেধাজ্ঞা আরোপ করা হয়। ইরাক যুদ্ধ শেষ হলে তার উপর আরোপিত নিষেধাজ্ঞা রহিত করা হয়।

ইরাক যুদ্ধ শেষ হবার পর তিনি ইরাকি আইনসভার সদস্য হিসেবে নিযুক্ত হন। ইরাকি আইনসভার সদস্য থাকাকালীন সময়ে শাদা আব্দুল রাজ্জাক আব্বৌসি ইরাকি মানবাধিকার কমিটির সদস্য হিসেবে কাজ করেছেন। তিনি দেশটির আইনসভায় মানবাধিকার আইন পাস করাতে অবদান রেখেছেন। তিনি দ্য প্লেজ ফর ইরাক নামের একটি সংগঠনের সাথেও যুক্ত ছিলেন। সংগঠনটি ইরাকে নারী অধিকার নিয়ে কাজ করে থাকে।

## পুরস্কার
২০০৭ সালে শাদা আব্দুল রাজ্জাক আব্বৌসিকে তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার প্রদান করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:ইরাকি নারী
বিষয়শ্রেণী:ইরাকি নারী অধিকার কর্মী
রুলা গনি

**রুলা গণি**   (আফগান নাম: **বিবি গুল**  ) আফগানিস্তানের ফার্স্ট লেডি এবং সাবেক রাষ্ট্র পতি আশরাফ গনির স্ত্রী ।  
আফগানিস্তানের
২০১৫ সালে, *[[টাইম (পত্রিকা)|টাইম]]* ম্যাগাজিনে বিশ্বের সবচেয়ে প্রভাবশালী ব্যক্তিদের তালিকায় টাইম ১০০ তালিকায় রুলা গণির নাম এসেছিল। 

## ব্যক্তিগত জীবন
রুলা গণি *রুলা সায়েদে* জন্মগ্রহণ করেন এবং লেবাননে একটি  খ্রিস্টান পরিবারে বড় হয়েছেন। তিনি ১৯৬৯ সালে ফ্রান্সেস সায়েন্সেস পো থেকে ডিপ্লোমা লাভ করেন।  ১৯৭৪ সালে আমেরিকার বৈরুত বিশ্ববিদ্যালয় থেকে পলিটিক্যাল স্টাডিজে স্নাতকোত্তর ডিগ্রী সম্পন্ন করেন, যেখানে তার ভবিষ্যত স্বামী আশরাফ গনির সাথে পরিচিত হন। 

১৯৭৫ সালে গণি দম্পতি  বিবাহ বন্ধনে আবদ্ধ হন এবং তাদের দুই সন্তান আছে। এক মেয়ে নাম মরিয়ম গণি, যিনি ব্রুকলিনের- একজন ভিজ্যুয়াল শিল্পী  এবং তারিক নামের এক ছেলে রয়েছে। ১৯৮৩ সালে নিউ ইয়র্ক সিটির কলাম্বিয়া বিশ্ববিদ্যালয়ের সাংবাদিকতা বিষয়ে রুলা গণি আরেকটি স্নাতকোত্তর ডিগ্রী অর্জন করেন। ২০০৪ সালে গণি আফগানিস্তানে ফিরে আসেন। 

গণির আফগানিস্তান, লেবানন এবং মার্কিন যুক্তরাষ্ট্রে  নাগরিকত্ব রয়েছে।  তিনি  আরবি, ইংরেজি, ফরাসি, পুশতু এবং দারি ভাষায় কথা বলতে পারেন বলে জানা যায়।

ফার্স্ট লেডি হিসাবে, গণি নারী অধিকারের পক্ষে একজন আইনজীবী ছিলেন। 

## আরও দেখুন

* হামিদ কারজাই 
* আশরাফ গনি 
* আফগানিস্তানের ফার্স্ট লেডি

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে লেবানীয় অভিবাসী
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে অভিবাসী
কামরূপী লিপি

**কামরূপী লিপি** (পুরাতন অসমীয়া লিপি) হলো ত্রয়োদশ শতকের পূর্ববর্তীকালে প্রাচীন কামরূপ অঞ্চলে প্রচলিত একটি পুরাতন লিপি৷ অনেকে এই লিপি থেকে অসমীয়া লিপির উদ্ভব হয়েছে বলে মনে করেন৷ কামরূপী লিপি ক্রমে মধ্যযুগীয় অন্তর্বর্তী অসমীয়া লিপি ও বর্তমানে আধুনিক অসমীয়া লিপির উদ্ভব ঘটিয়েছে, যা পূর্ব নাগরী লিপির সাথে সম্পর্কযুক্ত৷

## ইতিহাস
কামরূপী লিপি মূলত গুপ্ত লিপি থেকে উদ্ভূত, যা ব্রাহ্মী লিপিরই পরিবর্তিত ও বিকশিত রূপ৷ এই গুপ্ত লিপিই কামরূপে স্বমহিমায় বিবর্তিত হয়৷ ভাস্করবর্মণ আবিষ্কৃত নিধনপুর তাম্রলিপির লিখনযুগের আগে অবধি কামরূপে এই লিপিই প্রচলিত ছিলো বলে মনে করা হয়৷ কর্ণসুবর্ণ|কর্ণসুবর্ণে আবিষ্কৃত এই লিপিতে কুটিল লিপির বৈশিষ্ট্য, প্রভাব ও পরিবর্তন লক্ষণীয়৷ কিছুক্ষেত্রে কামরূপী লিপির উৎস হিসাবে কুটিল লিপিকে ধরা হলেও তা সর্বজনগ্রাহ্য নয়৷ 

কামরূপ শিলালেখসমূহ এই সময়ের মধ্যেই আবিষ্কার হয়, যা ঐসময়ে লিপির বিবর্তনকে প্রদর্শিত করে৷ আবিষ্কৃত পঞ্চম শতাব্দীর উমাচল শিলালিপি ও নগাজরী-খনিকরগাঁও শিলালিপি গুলির সাথে গুপ্ত লিপির পূর্বাঞ্চলীয় ধরনের অনেক মিল পাওয়া যায়৷ এই লিপিই বহু শতাব্দী ধরে দ্বাদশ শতাব্দীর প্রাক-অসমীয়া লিপির রূপ পায় যার নিদর্শন কানাই-বড়সিবোয়া শিলালিপিতে পাওয়া যায়৷

বিশ্লেষক এস. এন. শর্মার পর্যবেক্ষণে ষষ্ট থেকে দ্বাদশ শতাব্দী অবধি আসামে প্রচলিত লিপিকে প্রাচীন কামরূপ লিপি বলা চলে৷ বরং তার পরবর্তী সময়ে উদ্ভূত বিবর্তিত লিপিকে পুরাতন অসমীয়া লিপি বলাই শ্রেয়৷

## বৈচিত্র
মধ্যযুগের শেষের দিকে কামরূপী লিপির কিছু উল্লেখ্য বৈচিত্র দেখা যায়, সেগুলি হলো - ১) গড়গাঁয়া; যা গড়গাঁও অঞ্চলের বৈচিত্র, ২)বামুনিয়া; এটি মূলত উচ্চবর্ণীয় ব্রাহ্মণদের দ্বারা ব্যবহৃত সংস্কৃত লেখার উপযুক্ত এবং ৩)কায়থেলি;   বৈচিত্রটি ছিলো কায়স্থদের ব্যবহৃত লিপি, যা আসামে লাখরি নামেও পরিচিত ছিলো৷
## আরও দেখুন
* কামরূপী প্রাকৃৃত
* কামরূপী উপভাষা

## তথ্যসূত্র

বিষয়শ্রেণী:ব্রাহ্মী লিপি
বিষয়শ্রেণী:কামরূপী সংস্কৃতি
বিষয়শ্রেণী:ভারতের ভাষাগত ইতিহাস
তালম ইউনিয়ন

**তালম** বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।

## প্রশাসন
তালম ইউনিয়নে মোট ৯টি ওয়ার্ড এবং ৩৬টি গ্রাম রয়েছে।

## আরো দেখুন
* সগুনা ইউনিয়ন

## তথ্যসূত্র

## বহিঃসংযোগ
 

বিষয়শ্রেণী:তাড়াশ উপজেলার ইউনিয়ন
সামিরা বিনতে মোহাম্মদ আল-মূসা

**সামিরা বিন মুহাম্মদ বিনতে মুসা আল মুসা** ২৯ সেপ্টেম্বর, ২০১১-এ ইউনেস্কোয় ওমানের রাষ্ট্রদূত ও স্থায়ী প্রতিনিধি হন। তিনি ১৯৯৪ সালে সাউদার্ন ক্যালিফোর্নিয়া ইউনিভার্সিটি থেকে পিএইচডি ডিগ্রি অর্জন করেন। ওমানের রাষ্ট্রদূত হিসেবে ইউনেস্কোয়, তিনি নির্বাহী বোর্ডে (২০১৫-২০১৯) ওমানের প্রতিনিধি হিসাবে নির্বাচিত হন, এবং এটির দুইটি সহযোগী কমিটির সভাপতি হিসাবে মনোনীত হন: ২০১৫-২০১৭-এর (এসপি) জন্য বিশেষ কমিটি, এবং ২০১৭-২০১৯-এর জন্য প্রোগ্রাম এবং বহিরাগত সম্পর্ক বিভাগের (পিএক্স)। তিনি ২০১৭ সালে ইউনেস্কোর সাধারণ সম্মেলনের সময় মনোনয়ন কমিটির সভাপতিত্ব করেন।

ইউনেস্কোতে স্থায়ী প্রতিনিধি হিসেবে নিয়োগের আগে তিনি সুলতান কাবুস বিশ্ববিদ্যালয়ে নিযুক্ত ছিলেন এবং ২০০৩ থেকে ২০১১ সাল পর্যন্ত ওমান স্টেট কাউন্সিলের সদস্য হিসেবে দায়িত্ব পালন করেন। আন্তর্জাতিক ও জাতীয় পর্যায়ে শিশু যত্ন ও শিক্ষার একজন নেতা তিনি। আন্তর্জাতিকভাবে, তিনি শিশুদের জন্য শিক্ষা ও যত্ন সম্পর্কিত আন্তর্জাতিক নির্দেশিকা প্রণয়নে অবদান রাখেন। জাতীয় পর্যায়ে, তিনি প্রাথমিক শৈশবে কর্মসূচি পরিচালনা করেন, উন্নত কার্যকর শিক্ষণ পদ্ধতির ব্যবস্থা করেন এবং সেগুলোকে সম্প্রদায়ের সমস্যা হিসেবে যুক্ত করেন। তিনি সুলতান কাবুস বিশ্ববিদ্যালয়ের ক্যাম্পাসে প্রতিষ্ঠিত চাইল্ড কেয়ার সেন্টারের পরিচালক ছিলেন। তিনি ওমানের সুলতানাতে শিশু অধিকার আইন প্রণয়নে সক্রিয়ভাবে অংশগ্রহণ করেন, এবং মাসকটের বাচ্চাদের পাবলিক লাইব্রেরি বোর্ডের চেয়ারম্যান। কৌশলগত পরিকল্পনায় নেতৃত্বের অভিজ্ঞতা এবং ব্যবস্থাপনা দক্ষতা, প্রকল্প প্রণয়ন এবং বাস্তবায়ন, প্রোগ্রাম পুনর্বিবেচনা, মানব সম্পদ উন্নয়ন,পাশাপাশি আর্থিক পরিকল্পনা এবং বাজেটের মাধ্যমে তিনি অনেক গবেষণা পরিচালনা করেন এবং শৈশবের শিক্ষা, নারীর সমস্যা ও সমাজ বিষয়ে ব্যাপক অভিজ্ঞতা লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ওমানী নারী রাজনীতিবিদ
বিষয়শ্রেণী:ওমানী নারী কূটনীতিক
বিষয়শ্রেণী:উচ্চ কক্ষের নারী সদস্য
বিষয়শ্রেণী:নারী রাষ্ট্রদূত
বিষয়শ্রেণী:২১শ শতাব্দীর ওমানি নারী রাজনীতিবিদ
বিষয়শ্রেণী:২১শ শতাব্দীর ওমানি রাজনীতিবিদ
শফিকা কুরাইশি

**শফিকা কুরাইশি** হচ্ছেন একজন আফগান নারী অধিকার কর্মী। ২০১০ সালের হিসেবে তিনি একজন পুলিশ কর্নেল এবং আফগানিস্তানের স্বরাষ্ট্র মন্ত্রণালয়ের লিঙ্গ, মানব ও শিশু অধিকার বিভাগের পরিচালক।  তিনি স্বরাষ্ট্র মন্ত্রণালয়ে কাজ করতে ৫০০০ নারী নিয়োগের লক্ষ্য নিয়ে আফগান জাতীয় লিঙ্গ নিয়োগ কৌশল প্রতিষ্ঠা করেন ও এটির নেতৃত্ব দেন এবং আফগানিস্তানের নারীদের সেবায় স্বরাষ্ট্র মন্ত্রণালয়কে আরও বেগবান করেছেন। তিনি কর্মজীবী নারীদের আরো সুবিধার জন্য কাজ করেছেন, যেমন: শিশু যত্ন, স্বাস্থ্যসেবা, প্রসূতি যত্ন, নিরাপত্তা এবং দক্ষতা প্রশিক্ষণ এসব নিয়ে কাজ করেছেন  তিনি আফগান জাতীয় পুলিশে কর্মরত মহিলাদের পদোন্নতি পাওয়ার পথ আরো বেগবান করেছেন। ২০১১ এর হিসেবে তিনি আফগানিস্তানের সবচেয়ে উচ্চপদস্থ নারী পুলিশ কর্মকর্তা। 

১৯৯০-এর দশকের মাঝামাঝি থেকে ২০০১ পর্যন্ত আফগানিস্তানের তালিবান শাসনের সময়ে কুরাইশির কাজ ব্যাহত হয়েছিল। 

তিনি ২০১০ সালে আন্তর্জাতিক সাহসী নারী পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আফগান কর্মী
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:নারী অধিকার কর্মী
বিষয়শ্রেণী:আফগান নারী অধিকার কর্মী
মেরি ক্লদে নাদ্দাফ

**মেরি ক্লদে নাদ্দাফ** (**সিস্টার মেরি ক্লদে** নামেও পরিচিত) হলেন সিরিয়ার একজন মানবাধিকার কর্মী ও সন্ন্যাসিনী। ২০১০ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## জীবনী
১৯৯৪ সালে সিরিয়ার দামেস্কে গুড শেফার্ড কনভেন্টে মেরি ক্লদে নাদ্দাফ মাদার অব সুপিরিয়র হিসেবে স্বীকৃতি লাভ করেন। ১৯৯৬ সালে তিনি এবং তার কনভেন্ট ওয়াসিস শেল্টার নামের একটি আশ্রয়কেন্দ্র খোলেন। আশ্রয়কেন্দ্রটি হল সিরিয়ার প্রথম আশ্রয়কেন্দ্র, যা মানব পাচার ও গৃহ নির্যাতনের শিকার মানুষদের আশ্রয় প্রদান করত। তিনি সিরিয়ার প্রথম টেলিফোন হটলাইন খোলার সাথে যুক্ত ছিলেন, যা সিরীয় নারীদের হরেক রকম বিপদ আপদে সহায়তা প্রদান করত।

তিনি একটি নার্সারি বিদ্যালয় প্রতিষ্ঠা করেছিলেন। এছাড়া, তিনি সিরিয়ার দামেস্কের কারাগারের নারী কয়েদিদের কারিগরি প্রশিক্ষণ প্রদানের সাথেও যুক্ত আছেন।

## পুরস্কার
মেরি ক্লদে নাদ্দাফকে তার কর্মকাণ্ডের স্বীকৃতিস্বরূপ ২০১০ সালে আন্তর্জাতিক সাহসী নারী পুরস্কার প্রদান করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
শামিলা কোহেস্তানি

**শামিলা কোহেস্তানি** একজন আফগান নারী ফুটবল খেলোয়াড় এবং আফগানিস্তানের মহিলা ফুটবল দলের সাবেক অধিনায়ক। তিনি যুক্তরাষ্ট্রের নিউ জার্সির ব্লেয়ারসটাউনের ব্লেয়ার অ্যাকাডেমির বোর্ডিং স্কুলে পড়ালেখা করেন। ২০০৭ সালে,  মহিলা দলের হয়ে প্রথম টুর্নামেন্টে তিনি ছয় গোল করেন।  ২০০৬ সালে, তিনি *আর্থার অ্যাশে কারেজ অ্যাওয়ার্ডে* ভূষিত হন।
আওয়িস্তা আইউবের কর্তৃক প্রতিষ্ঠিত আফগান যুব স্পোর্টস এক্সচেঞ্জ কর্তৃক আয়োজিত ফুটবল ক্লিনিকের অংশ হিসাবে কোহেস্তানি  ২০০৪ সালে মার্কিন যুক্তরাষ্ট্রে ভ্রমণ করেন। ২০০৬ এর প্রথম দিকে, তিনি কাবুলের প্রোগ্রাম ক্লিনিকে অংশগ্রহণ করেছিলেন। ২০০৬ সালে তিনি নিউ জার্সির হাইটস্টাউনে জুলি ফাউডি সকার লিডারশিপ একাডেমি (জেএফএসএলএ) এ অংশগ্রহণ করেন।  ব্লেয়ার অ্যাকাডেমি থেকে স্নাতক করার পর, শামিলা ম্যাডিসনের ড্রিউ ইউনিভার্সিটিতে ভর্তি হন এবং ২০১২ সালে স্নাতক ডিগ্রী অর্জন করেন।

স্পোর্টস অ্যাডভোকেট হিসাবে, শামিলা  ফুটবলের গুরুত্ব সম্পর্কে এবং তার ও তার দলকে সামাজিক নিয়ম ভেঙে ফেলার এবং যুদ্ধবিধ্বস্থ দেশে ইতিহাস তৈরির ক্ষমতা ফুটবল কীভাবে দিয়েছে তার সম্পর্কে বলেছেন। শামিলা সারা বিশ্বে নারীর সমস্যার কণ্ঠস্বর হয়েছেন এবং খেলাধুলাই জীবন পরিবর্তনের সুযোগ প্রদান করতে পারে। তিনি যুক্তরাষ্ট্রে উচ্চ বিদ্যালয়, বিশ্ববিদ্যালয়, সম্মেলন, এবং তহবিল সংগ্রহের অনুষ্ঠানে বক্তব্য রাখেন। লিঙ্গ সমতা বাড়াতে এবং বিশ্ব জুড়ে তরুণ মহিলাদের আস্থা বজায় রাখার জন্য ফুটবল এবং অন্যান্য খেলাধুলাকে কীভাবে  ব্যবহার করা যেতে পারে তার উপর শামিলা বক্তৃতায় জোড় প্রদান করতেন।

## তথ্যসূত্র

## বহিঃসংযোগ
*Kohestani's talk at TEDx Women February 2012 – TEDxUNC - How Sports Impact the Lives of Women
* Drew University player profile

জুলাই ২০১৩- মেয়েদের ফুটবলের পুনরূজ্জীবন

ডিসেম্বর ২০১২- TEDxWomen - ফুটবলের মাধ্যমে নারীর ক্ষমতায়ন

বিষয়শ্রেণী:জীবিত ব্যক্তি
বিষয়শ্রেণী:আফগান নারী ফুটবলার
বিষয়শ্রেণী:নারী ফুটবল আক্রমণভাগের খেলোয়াড়
আলিসিয়া আরঙ্গো

**আলিসিয়া ভিক্টোরিয়া আরঙ্গো ওলমস** (জন্ম ১ অক্টোবর ১৯৫৮) কলোমবিয়ার একজন রাজনীতিবিদ এবং ব্যবসায়ী, যিনি কলম্বিয়ার শ্রম মন্ত্রী হিসেবে দায়িত্ব পালন করেন। তিনি পূর্বে প্রেসিডেন্ট আলভারো উরিবের প্রধান কার্যালয় কাসা দে নারিনোর সচিব এবং জেনেভাতে অবস্থিত জাতিসংঘে কলম্বিয়ার রাষ্ট্রদূত ছিলেন।

## জীবনী
আলসিয়া আরঙ্গো বোগোতা-এ অবস্থিত অ্যাডভান্সড ম্যানেজমেন্ট স্টাডিজ কলেজে ব্যবসায় প্রশাসন এবং বিশেষত জনপ্রশাসন বিষয়ে আন্দিজ বিশ্ববিদ্যালয়ে অধ্যয়ন করেন। তিনি কোলদেপোর্তেসের চিফ অব স্টাফ ছিলেন এবং পরে প্রশাসনের কলম্বিয়ান ইনস্টিটিউটের উপ পরিচালক নিযুক্ত হন। ১৯৯৫ সালে এবং ১৯৯৭ থেকে ১৯৯৮ সালে কলম্বিয়ার শিক্ষা প্রতিমন্ত্রী অ্যাডেলিনা কোভোর একজন উপদেষ্টা ছিলেন তিনি, আরঙ্গো কলম্বিয়ার ইনস্টিটিউট অব ফ্যামিলি ওয়েলফেয়ারের আগে সিজার এবং কুন্ডিনমার্কা বিভাগের (যথাক্রমে) প্রতিনিধি ছিলেন।

বোগোতা-এর মেয়র হিসেবে এনরিক পেনালোসের প্রথম মেয়াদে, আরঙ্গো শহরটির ডিস্ট্রিক্ট অব রিক্রিয়েশন অ্যান্ড স্পোর্টসের পরিচালক ছিলেন।

৯ জুন ২০১০-এ আরঙ্গোকে অ্যাঞ্জেলিনো গারজোনের পরিবর্তে জাতিসংঘে কলম্বিয়ার রাষ্ট্রদূত হিসাবে নিয়োগ দেওয়া হয়েছিল।

২০১৫ সালের জুলাই মাসে, আরঙ্গোকে ডেমোক্রেটিক সেন্টার পার্টির পরিচালক হিসাবে নিয়োগ করা হয়, যা ২০১৩ সালে আলভারো উরাইব কর্তৃক প্রতিষ্ঠিত হয়েছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:কলম্বিয়ার নারী রাজনীতিবিদ
বিষয়শ্রেণী:কলম্বিয়ার নারী কূটনীতিক
বিষয়শ্রেণী:কলম্বীয় রাজনীতিবিদ
বিষয়শ্রেণী:২১শ শতাব্দীর কলম্বীয় নারী রাজনীতিবিদ
বিষয়শ্রেণী:২১শ শতাব্দীর কলম্বীয় রাজনীতিবিদ
বিষয়শ্রেণী:নারী স্বরাষ্ট্রমন্ত্রী
বিষয়শ্রেণী:২১শ শতাব্দীর কূটনীতিবিদ
জামিনা বেগম

**জামিনা বেগম** () আফগানিস্তানের প্রথম রাষ্ট্রপতি, *সরদার* মোহাম্মদ দাউদ খানের স্ত্রী। তিনি ১১ জানুয়ারি ১৯১৭ জন্মগ্রহণ করেন, ১৯৩৪ সালের সেপ্টেম্বরে দাউদের সাথে বিবাহবন্ধনে আবদ্ধ হন এবং ১৯৭৮ সালের ২৮ এপ্রিল সাওর বিপ্লবের সময় নিহত হন। ২০০৯ সালে তাকে, তার স্বামী ও পরিবারের অন্যান্য সদস্যদের সাথে কাবুলের দিহ সাবজ জেলাতে দাফন করা হয়।

## ব্যক্তিগত জীবন
দাউদ দম্পতির চার পুত্র এবং চার কন্যা ছিল:

* ১। জার্লশত দাউদ খান 
* ২। খালিদ দাউদ খান (১৯৪৭-১৯৭৮)। একটি পুত্র ছিল: 
** তারিক দাউদ খান 
* ৩। ওয়াইস দাউদ খান (১৯৪৭-১৯৭৮)। চার সন্তান ছিল: 
** তুরান দাউদ খান (১৯৭২-) 
** আরেস দাউদ খান (১৯৭৩ - ১৯৭৮) 
** ওয়াইগাল দাউদ খান (১৯৭৫ - ১৯৭৮) 
** জহরা খানুম (১৯৭০-) 
* ৪। মুহাম্মদ উমর দাউদ খান (মৃত্যু: ১৯৭৮)। দুই মেয়ে ছিল: 
** হিল খানুম (১৯৬১ - ১৯৭৮) 
** গজল খানুম (১৯৬৪ - ১৯৭৮) 
* ৫। দর্খনই বেগম 
* ৬। জার্লশত খানুম (মৃত্যু: ১৯৭৮) 
* ৭। শিনকে বেগম (মৃত্যু: ১৯৭৮)। দুই মেয়ে ছিল: 
** এরিয়ান হিলা খানুম গাজী (১৯৬১-) 
** হাওয়া খানুম গাজী (১৯৬৩-) 
* ৮। তোরেপেকে বেগম। তিন সন্তান ছিল: 
** শাহ মাহমুদ খান গাজী 
** দাউদ খান গাজী 
** জহরা খানুম গাজী

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:কাবুলের ব্যক্তি
বিষয়শ্রেণী:আফগান রাজকুমারী
আমাল আল কুবাইসি

**আমাল আল কুবাইসি** (জন্ম ১৮ অক্টোবর ১৮৬৯) হচ্ছেন সংযুক্ত আরব আমিরাতের বর্তমানে ফেডারেল ন্যাশনাল কাউন্সিলের সভাপতি। তিনি সংযুক্ত আরব আমিরাতে এবং আরব বিশ্বের জাতীয় পরিষদের প্রথম মহিলা নেতা। এই পদে অধিষ্ঠিত হওয়ার আগে তিনি আবুধাবি শিক্ষা কাউন্সিল এর চেয়ারম্যান ছিলেন।

## কর্মজীবন ও শিক্ষা

২০০০ সালে, আল কুবাইসি ইংল্যান্ডের শেফিল্ড বিশ্ববিদ্যালয় থেকে স্থাপত্য প্রকৌশলে তার পিএইচডি ডিগ্রী অর্জন করেন এং সংযুক্ত আরব আমিরাতের স্থাপত্য ঐতিহ্য সংরক্ষণের উপর বিশ্বের একমাত্র ডক্টরেট ডিগ্রী রয়েছে তার ঝুলিতে। ২০০০ সালে তিনি সংযুক্ত আরব আমিরাত বিশ্ববিদ্যালয়ের স্থাপত্যের সহকারী অধ্যাপক হন এবং সেখানে তিনি ২০০৬ পর্যন্ত কর্মরত ছিলেন। একজন স্থপতি হিসাবে, আল জাহেলী ও আল হোসেন দুর্গ সহ তিনি সংযুক্ত আরব আমিরাতের ৩৫০ টিরও বেশি ঐতিহাসিক সাইটের নথিবদ্ধ ও সংরক্ষণের জন্য ইউনেস্কোর সঙ্গে কাজ করেছেন।

২০০১ সালে, তিনি আল আই'নস পর্যটন ও অর্থনৈতিক উন্নয়ন কর্তৃপক্ষের সাংস্কৃতিক ঐতিহ্য ইউনিটের সভাপতি নিযুক্ত হন। ২০০৩ সাল পর্যন্ত তিনি সভাপতি হিসাবে সেখানে দায়িত্ব পালন করেন।

২০০৭-এ, তিনি আবুধাবির এফএনসির সদস্য নির্বাচিত হন এবং তিনি হচ্ছেন এটির প্রথম নির্বাচিত নারী সদস্য। তিনি এটির শিক্ষা, যুব, গণমাধ্যম ও সংস্কৃতি কমিটির সভাপতি এবং স্বাস্থ্য, শ্রম ও সামাজিক বিষয়ক কমিটির সদস্য।

২০১১-এ, আল কুবাইসিকে এফএনসির প্রথম ডেপুটি স্পিকার হিসেবে নির্বাচিত করা হয় এবং ২০১৩ সালে কাউন্সিলের সভায় সভাপতিত্ব করেন প্রথম নারী হিসেবে। ২০১৪ সালে তিনি আবুধাবি শিক্ষা কাউন্সিলের চেয়ারম্যান পদে নিযুক্ত হন।

১৮ নভেম্বর ২০১৫-এ, ড. আমাল আল কুবাইসি ফেডারেল ন্যাশনাল কাউন্সিলের সভাপতি নিযুক্ত হন,যার ফলে তিনি হন আরব বিশ্বের জাতীয় পরিষদের প্রথম মহিলা নেতা

## পুরস্কার
* ২০০৮, আবুধাবি পুরস্কার
* ২০০৮, ২০০৭ সালে তার অসামান্য রাজনৈতিক অর্জনের জন্য সবচেয়ে বিশিষ্ট মহিলা হিসেবে মিডিল ইস্ট এক্সেলেন্স অ্যাওয়ার্ড ফর উইমেন্স লিডারশিপ
* ২০০৯, আবুধাবি মেডেল অব অনর
* ২০১৪, এমিরাতি পাইওনিয়ার পুরস্কার, ফেডারেল ন্যাশনাল কাউন্সিলে যোগ দেওয়া নির্বাচিত প্রথম এমিরতী মহিলা হিসেবে।
* ২০১৬, শেফিল্ড বিশ্ববিদ্যালয় থেকে সম্মানসূচক ডক্টরেট

## References


বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজনীতিতে আমিরাতি নারী
বিষয়শ্রেণী:আবুধাবির ব্যক্তি
বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী
বাদামতাম চা বাগান

**বাদামতাম চা বাগান** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ এটি সিক্কিম সীমান্তে অবস্থিত৷

## ভূগোল
বাদামতাম চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ এটি রঙ্গীত নদীর তীরে অবস্থিত৷ শহরটি পুলবাজার থানার অন্তর্গত৷ চা বাগানের মধ্যে একটি বুদ্ধমূর্তি ও উদ্যান রয়েছে৷ 
## জনতত্ত্ব
২০১১ খ্রিষ্টাব্দের ভারতের জনগণনা অনুসারে বাদামতাম চি বাগান জনগণনা নগরের জনসংখ্যা ৬১০২ জন, যার মধ্যে ২৯৮৭ জন পুরুষ ও ৩১১৮ জন নারী৷ প্রতি হাজার পুরুষে ১০৪৪ জন নারী৷ ৬ বছর অনুর্দ্ধ ৫২০ জন শিশু, যা সমগ্র জনসংখ্যার ৮.৫২ %৷ ৬ বছরোর্দ্ধ জনসংখ্যার ৮১.২৬% অর্থাৎ ৪৫৩৬ জন সাক্ষর৷

## ভাষা ও ধর্ম
### ভাষা

### ধর্ম

জনগণনা নগরটিতে ৪৬২০ জন হিন্দু, ১০ জন মুসলিম, ৭৪৭ জন খ্রিস্টান, ৪ জন শিখ, ৭০২ জন বৌদ্ধ ও ৬ জন জৈন বাস করেন৷

## পরিবহন
শহরটি পুলবাজার-জোড়থাং সড়ক ও মেল্লি নয়াবাজার সড়কের নিকট অবস্থিত৷ এছাড়া ৭১০ নং জাতীয় সড়কটিও নিকটস্থ৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷

## তথ্যসূত্র

বিষয়শ্রেণী:দার্জিলিং জেলার শহর ও নগর
শাবনম মোবারেজ

**শাবনম মোবারেজ** (জন্ম ২৭ আগস্ট ১৯৯৫) একজন আফগান নারী ফুটবল খেলোয়াড়। ২০১৬ সালে তিনি আফগানিস্তান জাতীয় ফুটবল দলের অধিনায়কের দায়িত্ব পালন করেন।
## প্রাথমিক জীবন
শাবনাম আফগানিস্তানে জন্মগ্রহণ করেন,  আফগানিস্তানে যুদ্ধের কারণে ২০০২ -২০০৩ সালে শাবনাম তার পরিবারের সাথে ডেনমার্কে চলে যান (২০০১-বর্তমান)। বাবা-মাকে না জানিতে তিনি রাস্তায় ছেলেদের সাথে ফুটবল খেলতে শুরু করেন এবং পরবর্তীতে তাকে পেশাদার ক্লাবের খেলার আমন্ত্রণ জানানো হয়েছিল, যা তিনি তার পিতামাতার অনুমতিতেই করেছিলেন। তিনি ড্যানিশ সিটি ক্লাবের হয়ে খেলেছিলেন।
## খেলোয়াড়ী জীবন
### ক্লাব
#### আলবুর্গ
শাবনাম মোবারেজ ড্যানিশ ক্লাব আলবুর্গ বিকে’র হয়ে খেলে থাকেন।

### আন্তর্জাতিক
শাবনাম ডেনমার্কের মহিলা জাতীয় ফুটবল দলের হয়ে খেলার প্রস্তাব প্রত্যাখ্যান করেছিলেন এবং পরিবর্তে আফগানিস্তানের প্রতিনিধিত্ব করার সিদ্ধান্ত নেন। পছন্দ কারণ ব্যাখ্যা করতে গিয়ে তিনি বলেন, "আমরা দেশের জন্য ইতিবাচক কিছু আনতে চেষ্টা করছি। এই মহিলারা এত সাহসী যে তারা আমাকে আরও ভাল কিছু করার জন্য অনুপ্রাণিত করে এবং কারণ আমি একটি নিরাপদ দেশে বাস করি যাতে তাদের জন্য কঠোর পরিশ্রম করতে পারি।" She started playing for Afghanistan in 2014 ২০১৪ সালে তিনি আফগানিস্তানের হয়ে খেলতে শুরু করেন এবং ২০১৬ সাল থেকে দলের অধিনায়কত্ব করেছেন। স্ট্রাইকার হিসাবে জাতীয় দলের সাথে খেলা শুরু করার পর, শাবনাম বর্তমানে মিডফিল্ডারের অবস্থানে খেলছেন। 
২০১৮ সালের মার্চে, মোবারেজ জর্ডানের মৃত সাগর অঞ্চলে একটি প্রীতি ম্যাচ খেলারজন্য ২০টি ভিন্ন দেশের খেলোয়াড়দের একটি দলের অংশ ছিলেন।

## কোচিং
ডেনমার্কে একটি শরণার্থী ক্যাম্পে শাবনাম একটি মহিলা দলের কোচের দায়িত্ব পালন করছেন।

## তথ্যসূত্র

## বহিঃসংযোগ
* পাকিস্তান ফুটবল ফেডারেশন এ শাবনমের প্রোফাইল

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান নারী ফুটবলার
বিষয়শ্রেণী:নারী ফুটবল মধ্যমাঠের খেলোয়াড়
রাজা আল গুরগ

**রাজা আল গুরগ** হচ্ছেন দুবাই, সংযুক্ত আরব আমিরাত-এ বসবাসকারী একজন ব্যবসায়ী নারী। তিনি ঈসা সালেহ আল গুরগ গ্রুপের ব্যবস্থাপনা পরিচালক এবং দুবাই চেম্বার অফ কমার্স অ্যান্ড ইন্ডাস্ট্রি এর বোর্ড সদস্য। গালফ বিসনেস ম্যাগাজিনের সংকলিত ১০০ সর্বাধিক প্রভাবশালী আরব ব্যক্তির তালিকায় ২০১৮-এ রাজা ঈসা সালেহ আল গুরগকে ২৮ তম স্থানে স্থান দেওয়া হয়েছে। ফোর্বস মিডিল ইস্টের ২০১৭ র্যাংকিংয়ে তিনি সবচেয়ে প্রভাবশালী আমিরাতি নারী ব্যবসায়ী এবং ২০১৭ সালের ফোর্বস মিডিল ইস্টের আরব বিশ্বের ১০০ সর্বাধিক প্রভাবশালী নারী ব্যবসায়ীর তালিকায় তিনি ৩য় অন্যতম প্রভাবশালী ব্যবসায়ী। ২০১৭-এ ফোর্বসের 'বিশ্বের সবচেয়ে প্রভাবশালী ১০০ নারী' তালিকায় তিনি ৯০তম অবস্থানে ছিলেন।

## ইতিবৃত্ত
রাজা আল গুরগ ১৯৭৭ সালে ইংরেজি সাহিত্যে ডিগ্রী নিয়ে কুয়েত বিশ্ববিদ্যালয় থেকে স্নাতক হন এবং ১৯৭৮ থেকে ১৯৮৯ সাল পর্যন্ত জাবেল মাধ্যমিক বালিকা বিদ্যালয়ের প্রধান শিক্ষিকার দায়িত্ব পালন করেন। ১৯৮৯ সালে আল গুরগ ঈসা সালেহ আল গুরগ গ্রুপের পরিচালনা পর্ষদে সাথে যোগ দেন এবং বর্তমানে তিনি গ্রুপের ব্যবস্থাপনা পরিচালক।

সেপ্টেম্বর ২০০৩-এ, আল গুরগ, শেখা লুবনা আল-কাশিমি সহ, দুবাই ব্যবসায়ী প্রতিনিধিদলকে ইউএস- আরব অর্থনৈতিক ফোরামে নেতৃত্ব দেন।

## অন্যান্য অবস্থান
ঈসা সালেহ আল গুরগ গ্রুপের ব্যবস্থাপনা পরিচালক ছাড়াও আল গুরগ অন্যান্য বেশ কয়েকটি সংস্থা এবং প্রতিষ্ঠানের সঙ্গে যুক্ত রয়েছেন। তিনি দুবাই বিজনেস উইমেন কাউন্সিল এর সভাপতি; দুবাই হেলথকেয়ার সিটি অথরিটি-এর পরিচালনা পর্ষদের ভাইস চেয়ারম্যান;
 
দুবাই চেম্বার অব কমার্স এন্ড ইন্ডাস্ট্রি (ডিসিসিআই) ও দুবাই মহিলা সমিতির বোর্ড সদস্য। এইচএসবিসি ব্যাংক মিডিল ইস্ট লিমিটেডের বোর্ডের প্রথম আমিরাতি মহিলা রাজা আল গুরগ এবং কোটস ব্যাংকের উপদেষ্টা পর্ষদেও রয়েছেন, মোহাম্মদ বিন রশিদ আল মকতুম গ্লোবাল ইনিশিয়েটিভস - মধ্য প্রাচ্যের বৃহত্তম উন্নয়ন ও সম্প্রদায় ফাউন্ডেশনগুলোর মধ্যে একটি, রাজা আল গুরগ এটির ট্রাস্টি বোর্ডে রয়েছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কুয়েত বিশ্ববিদ্যালয়ের প্রাক্তন শিক্ষার্থী
গিং চা বাগান

**গিং চা বাগান** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ বাদামতাম চা বাগান-এর দক্ষিণে অবস্থিত৷
## ভূগোল
গিং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷ এটি জেলাটির অন্যতম পুরানো চা-বাগান৷
## জনতত্ত্ব
২০১১ খ্রিষ্টাব্দের ভারতের জনগণনা অনুসারে গিং চা বাগান জনগণনা নগরের জনসংখ্যা ৪০৮৯ জন, যার মধ্যে ২০৩৭ জন পুরুষ ও ২০৫২ জন নারী৷ প্রতি হাজার পুরুষে ১০০৭ জন নারী৷ ৬ বছর অনুর্দ্ধ ৩৪৫ জন শিশু, যা সমগ্র জনসংখ্যার ৮.৪৪ %৷ ৬ বছরোর্দ্ধ জনসংখ্যার ৮২.৪৩% অর্থাৎ ৩০৮৬ জন সাক্ষর৷

## ভাষা ও ধর্ম
### ভাষা

### ধর্ম

জনগণনা নগরটিতে ১২৩৮ জন হিন্দু, ১১ জন মুসলিম, ৪১৯ জন খ্রিস্টান, ৩ জন শিখ, ১৭৪৮ জন বৌদ্ধ ও ৫ জন জৈন বাস করেন৷

## পরিবহন
শহরটি লেবং রোডের ওপর অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷

## তথ্যসূত্র

বিষয়শ্রেণী:দার্জিলিং জেলার শহর ও নগর
জেমি লিভার

**জেমি জানুমালা** ( পেশাগত জীবনে  **জেমি লিভার** নাম পরিচিত) হলেন একজন ভারতীয়  স্ট্যান্ড আপ কমেডিয়ান। তিনি ভারতীয় কৌতুকাভিনেতা জনি লিভারের মেয়ে।

## প্রারম্ভিক জীবন ও শিক্ষা
জেমি লিভার ১৯৮৭ সালের অক্টোবর মাসের ১৯ তারিখে ভারতের মহারাষ্ট্র প্রদেশের রাজধানী মুম্বাইয়ে জন্মগ্রহণ করেন। তার বাবার নাম জনি লিভার (আসল নাম: জন প্রকাশ রাও জানুমালা) এবং মায়ের নাম সুজাতা জানুমালা। তিনি জনি - সুজাতা দম্পতির প্রথম সন্তান। জেমি লিভারের জেসে নামের এক ছোট ভাই আছে।

তিনি যমুনাবাই নার্সি বিদ্যালয় ও জয় হিন্দ কলেজ থেকে পড়াশোনা শেষ করার পর যুক্তরাজ্যের রাজধানী লন্ডনের ওয়েস্টমিনিস্টার বিশ্ববিদ্যালয়ে ভর্তি হন। ওয়েস্টমিনিস্টার বিশ্ববিদ্যালয় থেকে মার্কেটিং কমিউনিকেশনসের উপরে স্নাতকোত্তর ডিগ্রি লাভ করেন তিনি।

## কর্মজীবন
জেমি লিভার ২০১২ সালে লন্ডনভিত্তিক বাজার গবেষণা প্রতিষ্ঠান ভিশনগেইনে মার্কেটিং এক্সিকিউটিভ হিসেবে কর্মজীবন শুরু করেন। তিনি *দ্য কমেডি স্টোর, মুম্বাই* -এ ২০১২ সাল থেকে কৌতুকাভিনয় পরিবেশন করে আসছেন। তিনি ২০১৩ সালে সনি এন্টারটেইনমেন্ট টেলিভিশনের *কমেডি সার্কাস কে মহাবলি* অনুষ্ঠানে কৌতুকাভিনয় প্রদর্শন করেন। এছাড়াও, তিনি বিভিন্ন অনুষ্ঠান উপস্থাপনা করেছেন।

২০১৫ সালে মুক্তিপ্রাপ্ত *কিস কিসকো পেয়ার কারুঁ* চলচ্চিত্রে 'চম্পা' চরিত্রে অভিনয়ের মাধ্যমে তিনি চলচ্চিত্রাঙ্গনে পা রাখেন। তার অভিনীত চলচ্চিত্র *[[হাউসফুল ৪]]* ২০১৯ সালের ২৫ অক্টোবর মুক্তি পায়।

## চলচ্চিত্র তালিকা

## তথ্যসূত্র

বিষয়শ্রেণী:তেলুগু ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:ভারতীয় কৌতুকাভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় খ্রিস্টান
বিষয়শ্রেণী:ওয়েস্টমিনস্টার বিশ্ববিদ্যালয়ের প্রাক্তন শিক্ষার্থী
মাধ্যমিক ও উচ্চ মাধ্যমিক শিক্ষা বোর্ড

**মাধ্যমিক ও উচ্চ মাধ্যমিক শিক্ষা বোর্ড** দ্বারা বুঝানো হতে পারে:

* মাধ্যমিক ও উচ্চ মাধ্যমিক শিক্ষা বোর্ড, ঢাকা- ঢাকা বিভাগের সাধারণ শিক্ষার কর্তৃপক্ষ।
* মাধ্যমিক ও উচ্চ মাধ্যমিক শিক্ষা বোর্ড, রাজশাহী- রাজশাহী বিভাগের সাধারণ শিক্ষার কর্তৃপক্ষ।
* মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম- চট্টগ্রাম বিভাগের সাধারণ শিক্ষার কর্তৃপক্ষ।
* মাধ্যমিক ও উচ্চ মাধ্যমিক শিক্ষা বোর্ড, যশোর- খুলনা বিভাগের সাধারণ শিক্ষার কর্তৃপক্ষ। 
* মাধ্যমিক ও উচ্চ মাধ্যমিক শিক্ষা বোর্ড, কুমিল্লা- মেঘনা বিভাগের সাধারণ শিক্ষার কর্তৃপক্ষ।
* মাধ্যমিক ও উচ্চ মাধ্যমিক শিক্ষা বোর্ড, বরিশাল- বরিশাল বিভাগের সাধারণ শিক্ষার কর্তৃপক্ষ।
* মাধ্যমিক ও উচ্চ মাধ্যমিক শিক্ষা বোর্ড, সিলেট- সিলেট বিভাগের সাধারণ শিক্ষার কর্তৃপক্ষ।
* মাধ্যমিক ও উচ্চ মাধ্যমিক শিক্ষা বোর্ড, দিনাজপুর- রংপুর বিভাগের সাধারণ শিক্ষার কর্তৃপক্ষ।
* মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ- ময়মনসিংহ বিভাগের সাধারণ শিক্ষার কর্তৃপক্ষ।

## আরও দেখুন
রুয়াইদা আল-মাহরুকী

**রুয়াইদা আল-মাহরুকী** (; জন্ম ৮ জুন ১৯৭৫) হচ্ছেন আবুধাবির একজন সঙ্গীত শিল্পী। তিনি রোটানা রেকর্ডস-এর সঙ্গে চুক্তিবদ্ধ।

## প্রারম্ভের জীবন
রুয়াইদা ওমানি পিতা ও আমিরাতি মায়ের ঘরে জন্মগ্রহণ করেন। আবুধাবির রোজারি স্কুলে পড়াশোনা করেন তিনি। পরে, তিনি লেবাননের আমেরিকান ইউনিভার্সিটিতে টেলিভিশন পরিচালনা বিষয়ে পড়ালেখা করেন।

## কর্মজীবন
অল্পবয়স থেকেই, তিনি শৈল্পিক জগৎ দ্বারা আকর্ষিত হয়েছেন। ৬ বছর বয়সে তিনি পিয়ানো বাজানো শিখতে শুরু করেন। দুই বছর পরে, মাত্র ৮ বছর বয়সেও, তিনি একটি প্রতিযোগিতায় অংশ নেন। তিনি প্রথম স্থান জিতেন এবং স্বর্ণপদক পুরস্কার লাভ করেন। পরবর্তীতে, তার কলেজে অধ্যয়নের জন্য, রুয়াইদা অডিওভিজুয়াল এবং থিয়েটার নির্দেশনা অধ্যয়ন বিষয় বেছে নিয়েছিলেন। তিনি লেবাননের আমেরিকান বিশ্ববিদ্যালয়ে ভর্তি হন। ১৯৯৬ সালে তিনি বিখ্যাত লেবানিজ টিভি শো "স্টুডিও আল ফ্যান" এ অংশগ্রহণ করেছিলেন।

রুয়াইদার পরিবেশিত শিল্পী ফাইরুজ-এর "আতিনি আন্যায়া ওয়া ঘানি" গানটি শুনে বিচারকরা মুগ্ধ হন। প্রকৃতপক্ষে, তার মহান প্রতিভা এবং কণ্ঠ্য ক্ষমতা প্রভাব তাকে একটি শাস্ত্রীয় শৈলীর মধ্যে গান সঞ্চালন করার ক্ষমতা যোগায়। তিনি দ্বিতীয় স্থান পেয়েছিলেন এবং "তারব" বিভাগের জন্য রৌপ্য পদক জিতেছিলেন।

২০০২-এ, তিনি তার প্রথম অ্যালবাম 'আখের হব' প্রকাশ করেছেন। পরবর্তীতে, তিনি আরও দুটি অ্যালবাম ধারাবাহিকভাবে প্রকাশ করেছেন সেগুলো হল, 'আকোলাক শেই' এবং 'ওয়াররিনি'। ২০০৮ সালে, তিনি তার জনপ্রীয় অ্যালবাম *মহরী ঘালি* প্রকাশ করেছিলেন যা তাকে আরো খ্যাতি এবং সাফল্য এনে দেয়।।

তার সংগীত কর্মজীবনের পাশাপাশি, তিনি আবুধাবি টিভি-এর পরিচালক হিসাবেও কাজ করেছেন। তিনি ২০১৩ সালে 'দো রে মি' শিরোনামে একটি টেলিভিশন সিরিজে অংশ নেন।

## ডিস্কোগ্রাফি

### অ্যালবাম
*২০০২: *আখের হব* (in Arabic آخر حب)
*২০০৪: *আকোলাক শেই* (in Arabic أقولك شي)
*২০০৬: *ওয়াররিনি* (in Arabic وريني)
*২০০৮: *মহরী ঘালি*
*২০১১: *রুয়াইদা ২০১১* (in Arabic رويدا 2011)

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমিরাতি নারী শিল্পী
বিষয়শ্রেণী:আমিরাতি গায়িকা
বিষয়শ্রেণী:২১শ শতাব্দীর গায়িকা
বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমিরাতি চলচ্চিত্র অভিনেত্রী
হেলি শাহ

**হেলি শাহ** (জন্ম ৭ জানুয়ারি ১৯৯৬) হলেন একজন ভারতীয় টেলিভিশন অভিনেত্রী, যিনি *স্বর্গিনী* টিভি ধারাবাহিকে স্বরা, *দেবাংশি* টিভি ধারাবাহিকে দেবাংশি ও *[[সুফিয়ানা পেয়ার মেরা]]* টিভি ধারাবাহিকে সালতানাত/কায়নাত চরিত্রে অভিনয়ের জন্য পরিচিত।

## জন্ম
হেলি শাহ ১৯৯৬ সালের ৭ জানুয়ারি আহমেদাবাদের এক গুজরাতি পরিবারে জন্মগ্রহণ করেন।

## কর্মজীবন
অষ্টম শ্রেণীতে পড়াকালীন সময়ে স্টার প্লাসের *জিন্দেগি কা হার রঙ...গুলাল* শিরোনামের একটি টিভি ধারাবাহিকে তাল্লি চরিত্রে অভিনয়ের মাধ্যমে তিনি অভিনয়জগতে পা রাখেন। এরপর তিনি লাইফ ওকের টিভি ধারাবাহিক *অলক্ষ্মী — হামারি সুপার বহু* তে  অভিনয় করেন। এরপর তিনি জি টিভির *খেলতি হ্যায় জিন্দেগি আঁখ মিছোলি* শিরোনামের টিভি ধারাবাহিকে অ্যামি চরিত্রে অভিনয় করেন। ২০১৪ সালে সনি পাল চ্যানেলের *খুশিওঁ কি গুল্লাক আশি* নামের টিভি ধারাবাহিকে আশি দুবে চরিত্রে অভিনয় করেন।

২০১৫ সালের মার্চ থেকে ২০১৬ সালের ডিসেম্বর পর্যন্ত তিনি কালার্স টিভিতে *স্বর্গিনী* টিভি ধারাবাহিকে স্বরা চরিত্রে অভিনয় করেন। ২০১৬ সালে তিনি আপাতবাস্তব টেলিভিশন অনুষ্ঠান *ঝলক দিখলা জা* র নবম আসরে প্রতিদ্বন্দ্বিতা করেছিলেন। ২০১৭ সালে তিনি কালার্স টিভির টিভি ধারাবাহিক *দেবাংশি* তে দেবাংশি চরিত্রে অভিনয় করেন।

বর্তমানে হেলি শাহ স্টার ভারতের টেলিভিশন ধারাবাহিক *[[সুফিয়ানা পেয়ার মেরা]]* তে রাজবীর সিং এর বিপরীতে সালতানাত/কায়ানাত চরিত্রে অভিনয় করছেন। তিনি একজন নিরামিষভোজী।

## টেলিভিশন

### অতিথি

## পুরস্কার
* কালার্স গোল্ডেন পেটাল অ্যাওয়ার্ড ২০১৬ - শ্রেষ্ঠ জুটি (বরুণ কাপুরের সাথে)
* কালার্স গোল্ডেন পেটাল অ্যাওয়ার্ড ২০১৬ - শ্রেষ্ঠ অভিনেত্রী
* ইন্ডিয়ান টেলিভিশন একাডেমি অ্যাওয়ার্ড ২০১৭ - শ্রেষ্ঠ অভিনেত্রী (জনপ্রিয় বিভাগে)
*অ্যাস্পায়ারিংশি উইমেন অ্যাচিভার্স অ্যাওয়ার্ডস ২০১৮ - ইয়ঙ্গেস্ট অ্যাচিভার অ্যাওয়ার্ড

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:গুজরাতি ব্যক্তি
বিষয়শ্রেণী:গুজরাতের নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:আহমেদাবাদের অভিনেত্রী
বিষয়শ্রেণী:গুজরাতি অভিনেত্রী
বিষয়শ্রেণী:গুজরাতি চলচ্চিত্র অভিনেত্রী
রাজাবাগান ডকইয়ার্ড

রাজবাগান ডক (আরবিডি) কলকাতা ডক ব্যবস্থার থেকে তিন নটিক্যাল মাইল ভাটিতে  হুগলী নদীর বাম তীরে অবস্থিত একটি ডকইয়ার্ড বা পোতাঙ্গন।  শিপইয়ার্ডে প্রধানত ছোট এবং মাঝারি আকারের অভ্যন্তরীণ জলপথের জাহাজ এবং উপকূলীয় জাহাজ নির্মাণ ও মেরামত করা হয়।

## ইতিহাস
রাজবাগান ডকের দীর্ঘ ইতিহাস রয়েছে। ১৯৬৭ সালে এটি ভারতীয় অন্তর্দেশীয় জলপথ কর্তৃপক্ষ (সিআইডাব্লিউটিসি)-এর নিয়ন্ত্রণে আসে। তবে ভারী ক্ষতির কারণে এটি ১ জুলাই ২০০৬ সালে গার্ডেনরিচ শিপ বিল্ডার অ্যান্ড ইঞ্জিনিয়ার্স (জিআরএসই) এর ব্যবস্থাপনায়  অন্তর্ভুক্ত হয়।

## সুবিধা
২০০৬ সাল নাগাদ, রাজবাগানে ৫৫০ এম উন্মুক্ত নদী তীরের সাথে আরবিডি ইউনিট-টি ৩৩ একর জমিতে বিস্তৃত । এই ইউনিট জলে ভাসানোর পূর্বে একই সাথে ৫০ মিটারের ০৩ টি জাহাজের নির্মাণ কাজ বা মেরামত এবং জলে ভাসানোর পরে  খোলা নদীতে ০৪ টি জাহাজের  অউটফিটেটিং করতে সক্ষম। ইয়ার্ডে  তিনটি  জেটি আছে এবং তিনটি শুষ্ক ডক আছে।

শুষ্ক ডক:

* শুষ্ক ডক নং ১: এটি ৮৫ মি দীর্ঘ, ১২ মি প্রশস্ত এবং ৬.৪ মিটার গভীরতা যুক্ত এবং ১.৯ মিটার খসড়া সুবিধা সংবলিত জাহাজ ধারণ করতে পারে। 
* শুষ্ক ডক নং ২: এটি ১৬০ মি দীর্ঘ, ১৮ মিটার প্রশস্ত এবং ৯ মি গভীরতা যুক্ত এবং ৪ মিটার খসড়া থাকা জাহাজকে ধারণ করতে পারে। এটি একটি সহজে বহনীয় আচ্ছাদন বা  পোর্টেবল কভার যুক্ত সমস্ত আবহাওয়ার শুষ্ক ডক। 
* শুষ্ক ডক নং ৩: এটি ১০৭ মি দীর্ঘ, ১৪ মি প্রশস্ত এবং ৬ মি গভীরতা যুক্ত।

## আরো দেখুন

* পুরক ক্লাস বারজ 
* পোশক ক্লাস 
* আইএনএস পালন

## তথ্যসূত্র

বিষয়শ্রেণী:ভারতের জাহাজ নির্মাণ কোম্পানি
বিষয়শ্রেণী:কলকাতা ভিত্তিক প্রস্তুতকারক সংস্থা
শ্রুতি বাপনা

**শ্রুতি বাপনা** হচ্ছেন একজন ভারতীয় টেলিভিশন অভিনেত্রী। *[[সাস বিনা শশুরাল]]* এ নিকিতা চরিত্রে, এবং *[[ইয়ে হাই মোহাব্বাতেইন]]* এ ভান্দিতা চরিত্রে অভিনয়ের জন্য তিনি পরিচিত।
*ইমাজিন টিভি* চ্যানেলের পারুল ভূমিকায় *[[জাসুবেন জয়ন্তীলাল জোশি কি জয়েন্ট ফ্যামিলি]]* এ অভিনয়ের মাধ্যমে শ্রুতি তার কর্মজীবন শুরু করেন । স্টার প্লাস চ্যানেলের *[[ইয়ে হাই মোহাব্বাতেইন]]* এ ভান্দিতা চরিত্রে তাকে শেষ দেখা যায়।

## প্রাথমিক জীবন
শ্রুতি বাপনা ভারতের রাজস্থান রাজ্যের জয়পুরে এক হিন্দু পরিবারে জন্মগ্রহণ করেন । তার পিতা শেখর বাপনা জয়পুরের মোতি দুর্গা গনেশ মন্দিরের পুরোহিত । তার মায়ের নাম শকুন্তলা বাপনা । শ্রুতি বাপনার এক বোন আছে তার নাম রুবি বাপনা ।

## দূরদর্শন

## চলচ্চিত্র

## ব্যক্তিগত জীবন
শ্রুতি বাপনা মুম্বাইয়ের একজন চামড়া ব্যবসায়ী মহম্মদ রফিক ইসলামের সাথে সম্পর্কে আছেন। মুম্বাইতে বাপনার ক্যারিয়ারের প্রথম দিকের সংগ্রামের সময় থেকেই তাদের সম্পর্কের সূচনা হয় ও তারা একসাথে বসবাস শুরু করেন। 

একটি সাক্ষাৎকারে বাপনা তার প্রতি মহম্মদ রফিক ইসলামের অটল সমর্থনের জন্য কৃতজ্ঞতা প্রকাশ করেছেন। তিনি তার ক্যারিয়ার এবং ব্যক্তিগত জীবনে মহম্মদ রফিক ইসলামকে একজন অবিচল সমর্থনকারী হিসেবে কৃতিত্ব দেন।

## বিতর্ক
শ্রুতি বাপনা এক সাক্ষাৎকারে বলেন, 'ব্যক্তিগতভাবে আমি বিশ্বাস করি, ভারতে হিন্দুদের চেয়ে মুসলিমরা বেশি অবদান রেখেছে। একইভাবে যখন আমার জীবনে সত্যিকারের সাহায্যের প্রয়োজন হয়, তখন আমার মুসলিম সঙ্গী আমার পাশে দাঁড়িয়েছিল। আমি একজন হিন্দু এবং আমি গর্বিত যে আমার সঙ্গী একজন মুসলিম' । 

এই বক্তব্যের তীব্র বিরোধিতা করেছিল বিভিন্ন হিন্দু সংগঠন। তারা শ্রুতি বাপনাকে হিন্দু বিরোধী, লাভ জিহাদের শিকার বলে আখ্যা দেয় এবং তার বিরুদ্ধে বয়কটের ডাক দেয়।

## তথ্যসূত্র

## বহিঃসংযোগ

* 

বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
ফেদেরিকা আব্বাতে

**ফেদেরিকা আব্বাতে** (জন্ম ১৯৯১ সালে) ছিলেন একজন ইতালীয় সংগীতকার, গীতিকার এবং গায়ক-গান লেখক।

## জীবন এবং কর্মজীবন
আব্বাতে ৫ বছর বয়সে পিয়ানো বাজানো শুরু করেন এবং সমাজবিজ্ঞান নিয়ে স্নাতক পাশ করেন। ২০১৩ সালে তিনি এসআইএই ও কমুনে দি জেনোভার আয়োজন করা "Genova per voi" (আপনাদের জন্য জেনোভা) জেতেন এবং ইউনিভার্সাল মিউজিক গ্রুপের ছোয়ায় আসেন।

আব্বাতে ৫০ এর ওপর গান লিখেছেন, যার মধ্যে আছে মাল্টি-প্ল্যাটিনাম বলে খ্যাত গান  "বেবী কে" ও "জুজি ফেররেরি"র জন্য "রোমা-ব্যাংকক " এবং  "ফেদেজ" ও "নোয়েমি"র লা'মোরে এতের্নিত গান। তার গান "নেসুন গ্রাদো দি সেপারাসিওনে" ২০১৬ সালে সানরেমো সঙ্গীত উৎসবে ২য় স্থান পায় এবং ইতালিতে ইউরোভিশন স্ং কনটেস্ট ২০১৬ তে প্রবেশ করে।  তার গান সাধারনত তিনি একাই লিখতেন এবং মাঝে মাঝে কেওপে (মোগোল এর পুত্র) তাকে সহযোগিতা করতেন।

একজন গায়িকা হিসাবে, মাররাক্যাশের সাথে "ইন রেডিও" এককে কণ্ঠ দেন। এছাড়াও তিনি রাই দুইয়েতে প্রচারিত সাঙ্গিতিক রিয়ালিটি অনুষ্ঠান *দ্য ভয়েসের* কণ্ঠ্য কোচ ছিলেন।  ২০১৭ সালের সেপ্টেম্বরে ফেডেরিকা তার প্রথম একক "ফিয়োরি সুই বালকনি" প্রকাশ করেন । 

## তথ্যসূত্র

## বহিঃসংযোগ
*    
*  Discogs এ ফেদেরিকা আব্বাতে

বিষয়শ্রেণী:জীবিত ব্যক্তি
বিষয়শ্রেণী:ইতালীয় গায়িকা
বিষয়শ্রেণী:১৯৯১-এ জন্ম
বিষয়শ্রেণী:মিলানের ব্যক্তি
জ্যাকি অ্যাবট

**জ্যাকুইলিন "জ্যাকুই" অ্যাবট** (জন্ম ১০ই নভেম্বর ১৯৭৩) একজন ইংরেজ গায়িকা যিনি ব্রায়ান করিগিন থেকে প্রস্থানের পরে ১৯৯৪ থেকে ২০০০ পর্যন্ত দ্য সাফার্ট সাউথ ব্যান্ডের মহিলা কণ্ঠশিল্পী ছিলেন।

অ্যাবটের সাথে ব্যান্ডটি তাদের শীর্ষ ১০ টি একক গান প্রকাশ করে। তার কাজের মধ্যে সবচেয়ে সফল গানগুলির মধ্যে ছিল: "রটারডাম", "পারফেক্ট ১০", "ডো মারি হের" এবং "ড্রিম এ লিটল ড্রিম অফ মি"। পল হেইটন একটি রাতের ক্লাবের বাইরে অ্যাবটের সাথে প্রথম দেখা করেন। হিটন তাদের একটি অনুষ্ঠানে আমন্ত্রণ জানিয়েছিলেন, যেখানে অ্যাবটের বন্ধু তাকে গান গাইতে উৎসাহিত করেছিল। হেইটন তার গান গাওয়া দ্বারা প্রভাবিত হয়েছিলেন, এবং পরে তাকে করিগানের বদলে অডিশন দিতে আমন্ত্রণ জানান। 

২০০০ সালে  বিভিন্ন যায়গায় ভ্রমণের চাপের কারণে তিনি ব্যান্ড ছেড়ে চলে যান। এই ব্যস্ত সফর সময়সূচী তার ছেলের যত্ন নেওয়া থেকে তাকে বিরিত রাখছিল যার অটিজম ধরা পড়েছিল। 

২০১২ সালের জুনে অ্যাবট পল হেইটনের সাথে আবার যুক্ত হন এবং তার দি ৮থ এ গান করেন। ২০১৩ সালে তারা নতুন একটি  ইঞ্চি সঞ্চালনের সাথে পুনরায় মিলিত হন, ২013 সালে তারা "হোয়াট হ্যেভ উই বিকাম" নামে নতুন অ্যালবাম প্রকাশ করে।  ২০১৫ সালে তাদের দ্বিতীয় অ্যালবাম্ *উইজডম, লাফটার এবং লাইন্স* এর নামকরন করা হয়েছিল। তারা ২০১৬ সালে একটি সফরে যাত্রা শুরু করে।  এবং তাদের তৃতীয় অ্যালবাম, *ক্রুকেড ক্যালিপসো ২০১৭*  সালের জুলাই মাসে মুক্তি পায়। 

## তথ্যসূত্র

বিষয়শ্রেণী:২১শ শতাব্দীর ইংরেজ সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:২১শ শতাব্দীর ইংরেজ গায়িকা
মণি রত্নম

**মণি রত্নম** হচ্ছেন ভারতের তামিল চলচ্চিত্র শিল্পের একজন খ্যাতিমান পরিচালক। ১৯৫৬ সালে জন্মগ্রহণকারী মণি ১৯৮৩ সালে সর্বপ্রথমে একটি কন্নড় ভাষার চলচ্চিত্র নির্মাণ করেছিলেন। ১৯৮৬ সালে মুক্তিপ্রাপ্ত *[[মৌন রাগম]]* (তামিল) চলচ্চিত্রের মাধ্যমে মণির কর্মজীবনে সাফল্য এসেছিলো। মণি *[[রোজা (তামিল চলচ্চিত্র)|রোজা]]* (১৯৯২), *[[বম্বে (চলচ্চিত্র)|বম্বে]]* (১৯৯৫) এবং *[[দিল সে..]]* (১৯৯৮) চলচ্চিত্রের জন্য স্মরণীয়।

মণি অনেক পুরস্কার এবং নমিনেশন পেয়েছেন; তন্মধ্যে রয়েছে ছয়টি জাতীয় চলচ্চিত্র পুরস্কার (ভারত), ছয়টি ফিল্মফেয়ার পুরস্কার দক্ষিণ এবং তিনটি হিন্দি ফিল্মফেয়ার পুরস্কার। তার 'মাদ্রাজ টকিজ' নামের একটি চলচ্চিত্র প্রযোজনা প্রতিষ্ঠান আছে।

## তথ্যসূত্র

## বহিঃসংযোগ
* 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় তামিল ব্যক্তি
বিষয়শ্রেণী:চেন্নাইয়ের চলচ্চিত্র পরিচালক
বিষয়শ্রেণী:চেন্নাইয়ের চলচ্চিত্র প্রযোজক
বিষয়শ্রেণী:তামিলনাড়ুর চিত্রনাট্যকার
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:ভারতীয় নাস্তিক
বিষয়শ্রেণী:তামিল ভাষার চলচ্চিত্র পরিচালক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তামিল চলচ্চিত্র পরিচালক
বিষয়শ্রেণী:তামিল চিত্রনাট্যকার
বিষয়শ্রেণী:জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:মালয়ালম চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক
বিষয়শ্রেণী:তেলুগু চিত্রনাট্যকার
বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জ�
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:২০শ শতাব্দীর ভারতীয় চিত্রনাট্যকার
বিষয়শ্রেণী:২১শ শতাব্দীর ভারতীয় চিত্রনাট্যকার
বিয়াম ল্যাবরেটরি স্কুল এন্ড কলেজ, দুপচাঁচিয়া, বগুড়া

**বিয়াম ল্যাবরেটরি স্কুল এন্ড কলেজ দুপচাঁচিয়া** বগুড়া জেলার দুপচাঁচিয়া উপজেলায় অবস্থিত। বিয়াম ফাউন্ডেশন, ঢাকা এর সার্বিক পরিচালনায় ছাত্র-ছাত্রীদের মানসম্মত শিক্ষা প্রদানের উদ্দেশ্যে ২০০৭ সালে বিয়াম ল্যাবরেটরি স্কুল প্রতিষ্ঠিত হয়।
প্রতিষ্ঠালগ্নে এই প্রতিষ্ঠানটির নাম ছিল বিয়াম ল্যাবরেটরি স্কুল, দুপচাঁচিয়া, বগুড়া। পরবর্তীতে ২০১৩ সালে ২০১৩-১৪ শিক্ষাবর্ষে উচ্চমাধ্যমিক কোর্স চালুর মধ্য দিয়ে প্রতিষ্ঠানটির অগ্রযাত্রায় শুরু হয় নতুন মাত্রা এবং প্রতিষ্ঠানটির নাম হয় বিয়াম ল্যাবরেটরি স্কুল এন্ড কলেজ, দুপচাঁচিয়া, বগুড়া।

## তথ্যসূত্র

বিষয়শ্রেণী:বগুড়া জেলার বিদ্যালয়